Kombuistee Uitnodigings | BB's Bride ~ Bruid Blog
One of a Kind – Enig in Sy Soort
HomeAbout BB’s Bride BlogGift Riddle Rhymes – Geskenk Raaisel RympiesKombuistee Uitnodigings
UITNODIGINGS VIR ’N KOMBUISTEE Voel vry om enige een van onderstaande te gebruik – vervang die name soos nodig en voila!!! 1. (Daar word gevra dat die gaste kruideniersware of geskenkbewyse sal gee)
Die troukoors het Maritza beet
dus nooi ons almal uit –
om haar te groet voor sy ‘Marx’ heet
vir haar kombuistee-joligheid!
Nou sal jy wonder en dalk raai
“wat kan ek tog vir haar toedraai“?
Maar voor jy dalk daarop aandring
om blink gereedskap saam te bring,
wil ons dan hiermee graag onthul
dat ons graag haar koskas wil vul -
Dus, ertjies, mielies, tuna, bone;
of kondensmelk om ’n doodgewone
koek in ’n feestelikheid te omskep -
of jou idee vir ’n blik-kos-resep…
die ander voorstel op ons lys:
’n koevertjie met ’n geskenkbewys.
2.(Die ’Toegangsfooi’ vir hierdie uitnodiging is ’n skoonmaakmiddel in ’n vadoek toegedraai)
Janine het uiteind’lik “JA” gesê
toe Heinrich vra of sy hom wil hê.
Nou gaan ons dit behoorlik vier
En hoop jul deel in die feesplesier!
Ouma, Ma, Sussies en maatjies (Of Mamma, Sus, skoonsus en maatjies)
Kuier, giggel en huweliks-praatjies…
Behalwe jou geskenkie vra ons ook mooi
Vir die volgende klein toegangsfooi:
Gryp ’n vadoek en drapeer dit slim
Om ‘n bottel Handy Andy of Mr Min,
Skottelgoedseep of politoer
Vir skitterblink glase, spieëls en vloer
Om die nuwe mevrou se verveligste taak
Net soveel meer die moeite werd te maak.
(Maar hóé sy dit doen sal wel bepaal
Of sy ooit “vonkelvrou-van-die-jaar” gaan haal?!)
3. (Enige geskenk is welkom – maar die ’Toegangsfooi’ kry deesdae geweldige aftrek – en dis ’n wonderlike idee… en as die partytjie suksesvol is, kry die bruid dalk ’n hele jaar se skoonmaakmiddels – WHOOPEE!! – …julle moet bietjie bederf-dingetjies oorweeg! Ek wonder maar net wat het geword van badsout, olie, roompies en al daardie dinge waar ons girls later maar die trollie verbystuur op pad na die volgende vervelige ou winkelrak met ’moets’?? – hoeookal – hier gaat ons…)
Rochelle het die ’ja-woord’ vir Christo gegee!
Nou wonder ons almal: wat bedoel sy daarmee?
“Ja, jy kan jou seëninge tel?!“
“Ja, ek is mos deur jou persoonlik bestel?! “
“Ja, ek sal agter jou klere optel??!! “
of “Ja, ek sal jou liefhê! Alhoewel…. “
…O aarde, na so ’n grootse besluit
En die reël van die datum ,die plek en tyd
Kan ’n bruid nie vir beter vriendinne vra
As hulle wat haar reeds op hul hande dra.
Bring dus jou glimlag, goeie geselskap en raad
En dalk ’n noodsaaklike kombuisapparaat (of badkamerpreperaat) ?!
Vir die toegang sal jy met ’n resep moet betaal
Of ’n skoonmaakmiddel of blik-kos uit jou kas loop haal -
Draai dit liefderyk toe in ’n vadoek of lap
En voeg ’n belofte-tjie daarby van jou susterskap!
4. (Daar word gevra vir ’n geldelike bydrae – mens is amper versigtig as dit kom by ’geld vra’ – baie mense voel dis erg onpersoonlik, maar daar is tonne oorspronklike maniere om dit te gee – speld dit aan vadoeke vas – maak ’n ’pop’ uit sponse en goldi-locks en trek vir die dingetjie geld-klere aan – maak ’n R10 of R20 ’ruiker’ – ag gee tog maar die verbeelding vrye teuels – en máák dit persoonlik – onthou tog ook om ’n handgeskrewe kaartjie of nota aan te heg – die gasvrou kan ’n spesiale houer vir al die troukaartjies en kombuistee se boodskappies byderhand hou – en sit die geldjie/koeverte solank daarin – met ’n aanduiding wat die houer se doel is.) Maak klein visitekaartjies en vra elkeen op die kombuistee om haar leuse vir ’n gesonde / gelukkige huwelik daarop neer te pen – sit dit ook in die houer. ’n Ander oulike idee is dat die bruid dan elkeen se leuse of ’motto’ moet voorlees en raai wie s’n dit is waarna die persoon se naam dan eers agterop geskryf word.
Die liefde het geen prys of waarde
Geen geld kan op die ganse aarde
Vir groter hartsgeluk betaal
As dit wat uit ’n bruidspaar straal
Dit maak nie saak wat jy bydra
Maar hiermee wil ons vriend’lik vra
Dat dit wat jy dan sou bestee
Jy eerder in ‘n koevertjie gee -
Met ’n spesiale persoonlike boodskap daarby
wat Melani en Ruan nét by jou sal kry.
OF Die liefde het geen prys of waarde
As dit wat uit ‘n bruidspaar straal.
Jy as geskenkbewys sal gee.
Behalwe dié persent, vra ons ook mooi
Gryp ‘n vadoek en drapeer dit slim
Met ‘n spesiale boereraat (of huweliksraad) daarby
wat Melani nét by jou sal kry.
Party mense maak ‘n klein plakboek (die swart hardeband A5 boekies werk goed hiervoor) trek oor en plak elkeen se nota op ‘n volgende bladsy – dit kan ook gebruik word as gasteboek – waar almal in die binneblad kan teken – en om notas te hou van die dag – ag sommer vir memories en sêgoed, julle kan ook die gaste vra dat die wat vinnige 3 of 4-bestanddeel resepte het, dit sommer daarin skryf – en dalk kan sy later ook daarin ‘n paar fotos van die tee plak… Trek dit met mooi geskenkpapier oor, plak sommer ook een van die uitnodigings voorop die boekie en versier…maak ‘n boekmerkie van spesiaal versierde lint.
5. Uitnodiging vir ’n “Rum“-party/Bachelor’s (Ken iemand die Afrikaanse woord hiervoor??)
Elke dag bring sy eie weer
Die huwelik sal dit ook leer
Sodat Christo dit mooi verstaan
Sal ons hom dus nou moet vermaan
Kry Rochelle’tjie nuwe klere
Is daar sonskyn-atmosfere;
Wil hy nie inkopies doen
Sal hy met reënweer hom moet versoen;
Gaan hy kuier met die pelle
Onder weerlig sal hy steier
As hy dalk te lekker kuier!
Soos dit ons manne maar betaam
Staan ons altyd bankvas saam
En gee ons hom sy laaste ’maal’
Om álles moontlik uit te haal!
Bring jou doppie en jou tjoppie
(en ’n pynpil vir jou koppie)
kom kuier saam en vier “dié man“
tot jou (voeg die gas se vrou se naam hier in) -‘weerburo’ sê jy moet huistoe gaan!!
Categories	Wedding Songs
Recent Posts	Original Wedding Songs – Oorspronklike Troue Liedjies
WordPress.com	Blog Stats	17,004 hits
BB's Bride ~ Bruid Blog	The Twenty Ten Theme	Blog at WordPress.com.
Follow “BB's Bride ~ Bruid Blog”